# VETROPACK NEMŠOVÁ, s. r. o.

Grantový program spoločnosti vetropack NEMŠOVÁ, s. r. o.  
„Malé veci okolo nás 2“

Spoločnosť Vetropack Nemšová, s. r. o. nadväzuje na úspešný prvý ročník „Malých vecí“ a od 15. 3. do 30. 4. 2021 vyhlasuje druhý grantový program na zlepšenie súčasného stavu, zveľadenie alebo zviditeľnenie nominovaných „Malých vecí“ alebo na podporu zaujímavých, netradičných aktivít a činností spolkov, organizácií i jednotlivcov v regióne.

Pretože nevšedné drobnosti sa stále nachádzajú okolo každého z nás, i keď si ich nemusíme na prvý pohlaď všimnúť. Také „malé veci okolo nás“ totiž väčšinou neusilujú o to, aby ich niekto videl a ocenil, aj keď si to právom zaslúžia. Môže sa jednať o miesta v obci, prírodné krásy, zvláštne stavby, malé múzeá, expozície a ďalšie zaujímavosti, ale môže to byť aj skromná osobnosť alebo neformálny spolok, ktoré robia radosť ostatným. Skúste sa rozhliadnuť okolo seba a nominujte takú drobnosť, maličkosť, malú vec okolo Vás a my jej pomôžeme zažiariť.

## PravidlÁ grantového programu

### PRIHLÁŠKY:

Na prihlásenie do grantového programu (na grantovú výzvu) slúži formulár podľa záväzného vzoru. Prihláška musí obsahovať okrem zdôvodnenia nominácie aj ilustračnú fotografiu a spôsob využitia v prípade získania grantu, ktorý musí v plné miere slúžiť na „prospech oceneného projektu“ (rozvoj jeho činnosti, zlepšenie stavu, zviditeľnenie atď.). Formulár je na stiahnutie na: <https://www.masvrstatec.sk>, príp. na vyžiadanie na tel. čísle: 032 6557 318 – Ľubica Gostíková.

Prihlášky do grantového programu zasielajte do 30. 4. 2021 na e-mail: lubica.gostikova@vetropack.com, alebo poštou na adresu VETROPACK NEMŠOVÁ s.r.o., Železničná 207/9, 914 41 Nemšová s označením „Malé veci okolo nás“, prípadne doručte osobne na recepciu v dobe po–pia 8:00 – 15.30 hod. Rozhodujúci je dátum doručenia na adresu firmy. Neúplne vyplnené formuláre žiadosti budú z ďalšieho hodnotenia vyradené.

### VÝBER NEJLEPŠÍCH PROJEKTOV:

Výber z nominovaných projektov sa uskutoční formou hlasovania zamestnancov VETROPACK NEMŠOVÁ s.r.o. od 15. 5. 2021 do 31. 5. 2021. Na základe výsledkov hlasovania bude na hodnotenie výberovej komisie vybraných 10 projektov, ktoré dostanú od zamestnancov najviac hlasov. Vybrané projekty následne v mesiaci jún posúdi trojčlenná hodnotiaca komisia, ktorá rozhodne o víťazných piatich projektoch.

Prihlásené tak môžu byť len projekty, ktoré bude možné v tomto termíne po obojstrannej dohode predstaviť a prezentovať za účasti autora projektu, ktorý danú „Malú vec“ nominoval. Zastúpenie treťou osobou nie je možné.

Pri prírodných zaujímavostiach a ďalších drobnostiach závislých od ročného obdobia, bude porota rozhodovať na mieste na základe predloženej fotodokumentácie alebo videozáznamu. Hodnotiaca komisia vykoná hodnotenie projektov na základe hodnotiacich kritérií.

### OCENeNie NEJLEPŠÍCH PROJEKTov:

Každý z prvých piatich projektov získava grant vo výške 500 eur. Konečným príjemcom grantu je fyzická osoba, právnická osoba, prípadne vlastník (nehmotných aj hmotných vecí).

### DOPLŇUJÚCE PODMIENKY:

Vyúčtovanie grantu sa musí uskutočniť najneskôr do 31. 1. 2022 podľa prílohy „Vysporiadanie dotácie – Malé veci“, ktorá sa dá stiahnuť na https://www.masvrsatec.sk. Výdavky na realizáciu projektu musia byť uhradené do 31. 12. 2021.

Každá „malá vec“, každý projekt môže byť prihlásená (ý) do programu len jeden raz, v prípade zhody nominácií rozhoduje skorší dátum doručenia registračného formulára do sídla spoločnosti. Autor projektu musí byť starší ako 18 rokov a musí mať trvalé bydlisko na území vymedzenom nižšie, prípadne musí na území aktívne pôsobiť. Každý môže podať, prihlásiť len jeden projekt. Do tohto grantového programu nie je možné prihlasovať akcie alebo aktivity kultúrneho ani športového charakteru.

Prihlásením do programu „Malé veci okolo nás“ autor udeľuje súhlas na využitie informácií z prihlášky vrátane zaslanej ilustračnej dokumentácie pre verejnú prezentáciu na internete, prípadne pre ďalšie využitie spoločnosťou VETROPACK NEMŠOVÁ, s.r.o., vždy s uvedením mena žiadateľa/autora.

### ÚZEMIE JE VYMEDZEnÉ OBCAMI:

Bolešov, Borčice, Horné Srnie, Kľúčové, Ľuborča, Trenčianska Závada, Nemšová, Skalka nad Váhom

### HODNOTIACE KRITÉRIÁ PRE HODNOTIACU KOMISIU:

* **INOVATÍVNOSŤ** – využitie grantu zahŕňa na území nové a netradičné aktivity, prvky – **max. 10 b.**
* **ZVIDITEĽNENIE „MALEJ VECI“** – grant výraznou mierou prispeje k zviditeľneniu, propagácii, zvýšeniu povedomia apod. nominovanej „Malej veci“ – **max. 10 b.**
* **SPOLUPRÁCA** – do realizácie projektu sú aktívne zapojení partneri, prípadne miestni obyvatelia. Partnermi môžu byť obce, podnikatelia, neziskové organizácie i aktívni obyvatelia – **max. 10 b.**
* **HISTÓRIA** – nominovaná „Malá vec“ existuje alebo vyvíja aktívnu činnosť na území dlhodobo alebo je dlhodobo zveľaďovaná vo svojej novodobej histórii – **max. 10 b.**
* **VEREJNÁ PREZENTÁCIA NA MIESTE** – pripravenosť a obhajoba patróna, sila príbehu, génius loci – **max. 20 b.**

### KONTAKTNÉ ÚDAJE A KONZULTÁCIE:

**e-mail:** lubica.gostikova@vetropack.com, **kontaktná osoba:** Ľubica Gostíková, **tel.:** 032 6557 318